laion/Wikipedia-Exotic huggingface dataset:
בריאן קבסאס

בריאן אלפרדו קבסאס סגורה (בספרדית: Bryan Alfredo Cabezas Segura; נולד ב-20 במרץ 1997 בקבדו שבאקוודור) הוא כדורגלן אקוודורי המשחק בעמדת הקשר בקבוצת אמלק. פרק זה לוקה בחסר. אנא תרמו לוויקיפדיה והשלימו אותו. בשנת 2011 הגיע קבסאס למחלקת הנוער של אינדפנדיינטה דל ואיה מליגת העל האקוודורית. ב-15 בדצמבר 2012 הוא ערך את הופעת הבכורה שלו במועדון, כשנכנס כמחליף בדקה ה-80 בהפסד 1-0 לליגה דפורטיבה אוניברסיטריה דה לוחה בשלהי עונת 2012. זו הייתה הופעתו היחידה בליגה בעונה זו, ובעונת 2013 חזר לשחק בשורות מחלקת הנוער של המועדון. בעונת 2014 היה קבסאס שחקן מפתח בקבוצה הבוגרת של המועדון, כשהוא עורך 43 הופעות ליגה ומבקיע שלושה שערים. בעונת 2016 היה קבסאס שחקן מפתח בהגעתה של אינדפנדייטה דל ואיה לגמר גביע ליברטדורס נגד אתלטיקו נסיונל, בו הפסידה קבוצתו. בליגה הוא ערך 18 הופעות ליגה והבקיע שער אחד, כשהוא עוזב את המועדון באמצע העונה. ב-8 באוגוסט 2016 חתם קבסאס באטאלנטה מהסרייה א'. מדיה וקבצים בנושא בריאן קבסאס בוויקישיתוף בריאן קבסאס, באתר Transfermarkt בריאן קבסאס, באתר Soccerway בריאן קבסאס, באתר National Football Teams בריאן קבסאס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בריאן קבסאס".
בן שושן

בן שושן הוא שם משפחה יהודי הנפוץ בעיקר בקרב יהדות צפון אפריקה. פירושו ככל הנראה נגזר מן המילה העברית שושנה שהפכה לשם פרטי, ולא משם העיר הפרסית שושן. השם משתייך ככל הנראה למגורשי ספרד כיוון שבאנדלוסיה ישנה קידומת "בן" לשמות משפחה עם יחוס לשם האב או אם. שם זה מופיע בתקופת הראשונים. בספרו של יצחק בער מופיעה משפחת בן שושן כאחת מן המשפחות היהודיות שישבו בעיר טולדו. בעיר זו התקיים בימי הביניים בית כנסת בשם אבן שושן שלימים הוסב לכנסייה בשם סנטה מריה לה בלנקה. הגרסאות של שם משפחה זה בלועזית: Ben Soussan, Bensussan, Bensusan, Ibn Shushan. Xuxen. האם התכוונתם ל... אברהם בן סוסאן (בן שוּשן; 1853–1941) – רב וראש ישיבה במרוקו אברהם בן-שושן ("שוש"; יליד 1940) – אלוף בצה"ל ומפקד חיל הים בשנים 1985-1989 אורטל בן שושן (ילידת 1987) – שחקנית ישראלית יוסף בר שלמה אבן שושן (1135–1205) – רב, מראשי קהילת טולדו ישועה בן-שושן (1945–2018) – רב ומקובל ירושלמי, היה מחברי המחתרת היהודית מוריס בן-שושן (1922–2024) – פעיל חברתי ופוליטיקאי ישראלי משה בן שושן (יליד 1974) – במאי, מחזאי ויוצר ישראלי עמית בן שושן (יליד 1985) – כדורגלן ישראלי רוברטו בן-שושן (יליד 1969) – סוכן דוגמנות ישראלי שושן (פירושונים) הרב יעקב משה שורקין, פירוש רבי יוסף שושן לשיר השירים (ובהקדמה תולדות משפחת אבן שושאן בספרד), באתר היברובוקס הרב חיים ברודי, על שושן עדות, באתר אוצר החכמה ראו למשל כאן באבודרהם בער, יצחק, תולדות היהודים בספרד הנוצרית, עם עובד, 1987, עמ' 53.
אינהלציה

אִינְהָלַצְיָה (על פי האקדמיה ללשון העברית: הַשְׁאָפָה) היא טיפול רפואי תרופתי או פרא רפואי הניתן על ידי החדרת תרופה במצב גזי דרך הפה. השימוש באינהלציה מתבצע כאשר רוצים שהתרופה תגיע ישירות לריאות ללא השפעות כלל מערכתיות, לרוב באינהלציה מטופלים בעיקר חולים במחלות בדרכי הנשימה, כמו סטרידור, אסתמה או סיסטיק פיברוזיס. תרופות נפוצות שניתנות באמצעות אינהלציה הן: ונטולין, אירובנט, סטרואידים ואנטיביוטיקות שונות. אינהלציה יכולה להתבצע באמצעות מכשיר הדוחף אוויר, חמצן, באמצעות שאיפת אבקה או על ידי מכשיר אשר אוגר את התרופה בתוך מכל סגור ומאפשר למטופל לנשום את התרופה ללא בזבוז. מדיה וקבצים בנושא אינהלציה בוויקישיתוף אינהלציה, באתר אנציקלופדיה בריטניקה (באנגלית) ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ופל בלגי

ופל בלגי הוא השם שניתן בצפון אמריקה לוופל העשוי מתערובת קלה יותר, ריבועים גדולים יותר ועמוקים יותר, לעומת הוופל האמריקאי. הוופלים הבלגיים הותפחו במקור על ידי שימוש בשמרים, אך כיום נהוג להשתמש בסודה לשתייה. במטבח הבלגי ישנים מתכונים שונים לוופלים, ביניהם ניתן למנות את "ופל בריסל" (בהולנדית: Brusselse wafel) ו"ופל לייז'" (בצרפתית: Gaufre de Liège) (שמקורם בבריסל ובלייז'), אך לאף אחד מהם לא קוראים ופל בלגי. באמריקה נהוג לאכול את המאפה כארוחת בוקר. לוופל הבלגי נהוג להוסיף (בעיקר בארצות הברית) קצפת, אבקת סוכר, פירות רכים, סירופ שוקולד וחמאה או מרגרינה. ניתן לכסות את הוופל בגלידת וניל ובפירות טריים דוגמת תותים ולהגישו כקינוח. במקור, הוא זכה לחשיפה גדולה יותר לאמריקאים על ידי בלגי בשם ולטר קליימן ביריד שנערך בשנת 1962 בסיאטל. הוופל הוגש כקינוח עם כדורי גלידה ותותים. הוופל הבלגי צבר פופולריות נוספת לאחר שהוצג ביריד העולמי בניו יורק בשנת 1964 בפארק פלאשינג מדוז. הופל הוצג לרוכשים על ידי מוריס ורמרש מבריסל, בלגיה, ונקרא ופל בל-גם. הופל היה וריאציה של ופל בריסל, וורמרש שהבין שאמריקאים רבים לא מקשרים את בריסל בתור בירת בלגיה החליט לשנות את שם המאכל. הוופל הוגש ביריד עם קצפת ותותים ונמכר במחיר של דולר אמריקאי. מדיה וקבצים בנושא ופל בלגי בוויקישיתוף
עונת 1982/1983 בגביע אירופה לאלופות בכדורגל

עונת 1982/1983 בגביע אירופה לאלופות בכדורגל הייתה העונה ה-28 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-26 באוגוסט 1982 ותחרות הסתיימה ב-25 במאי 1983. בתחרות השתתפו 33 קבוצות. משחק הגמר נערך באצטדיון האולימפי שבאתונה. התחרות הסתיימה בניצחון של המבורג בפעם הראשונה בתולדות המועדון. לאחר שש שנים שבהן קבוצה אנגלית זכתה בגביע, היא עברה לגרמניה המערבית. בתחרות השתתפו 33 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין. בזכות שער חוץ ניצחון טכני גמר גביע אירופה לאלופות 1983 אתר האינטרנט הרשמי של עונת 1982/1983 בגביע אירופה לאלופות בכדורגל (באנגלית) מדיה וקבצים בנושא עונת 1982/1983 בגביע אירופה לאלופות בכדורגל בוויקישיתוף נתונים מאתר אופ"א
עבדול בה

עבדול בה (בצרפתית: Abdoul Ba; נולד ב-8 בפברואר 1994 בדקר שבסנגל) הוא כדורגלן מאוריטני המשחק בעמדת הבלם באל-אהלי טריפולי מליגת העל הלובית ובנבחרת מאוריטניה. בה נולד בדקר שבסנגל. בשנת 2008 הצטרף למחלקת הנוער של לאנס הצרפתית. ב-17 באוקטובר 2014 ערך בה את הופעת הבכורה שלו במועדון, כשנכנס כמחליף בדקה ה-63 בהפסד 1–3 לפריז סן-ז'רמן במסגרת המחזור העשירי בליגת העל הצרפתית לעונת 2014/2015. בה ערך 9 הופעות ליגה בעונה זו, שהסתיימה בירידת הקבוצה לליגת המשנה הצרפתית. בעונת 2015/2016 ערך בה 19 הופעות ליגה. ב-8 בספטמבר 2013 ערך בה את הופעת הבכורה שלו בנבחרת מאוריטניה, כששיחק 90 דקות בתיקו 0-0 נגד נבחרת קנדה במשחק ידידות. מדיה וקבצים בנושא עבדול בה בוויקישיתוף עבדול בה, באתר Transfermarkt עבדול בה, באתר Soccerway עבדול בה, באתר National Football Teams עבדול בה, באתר FootballDatabase.eu
מיכאל יערן

מיכאל (מישה) יערן (נולד ב-7 באוקטובר 1952) הוא מנצח ומעבד מוזיקלי ישראלי. מנצחן של תזמורת צה"ל ושל האורקסטרה של ראשון. יערן נולד במוסקבה שבברית המועצות וגדל בטיגינה. ב-7 במאי 2003, מונה יערן למנצח תזמורת צה"ל והחליף את יצחק גרציאני שקדם לו. עם מינויו הוענקה לו דרגת ייצוג של רב-סרן ולאחר חודשיים הועלה לסגן-אלוף. בתפקידו כמנצח תזמורת צה"ל היה אמון על איתור ומיון הנגנים בשלב מועמדותם לגיוס. הוא ניצח על תזמורת צה"ל בטקסי קבלות פנים, בטקסים ואירועים ממלכתיים, בעצרות ובקונצרטים, והכין את התזמורת לקראת אירועים אלה. יערן ניהל את פעילויות ההעשרה המוזיקלית והפיתוח המקצועי לחיילי התזמורת, כגון: הרכבי נגינה, בחינות, סדנאות, כיתות אמן, שיתופי פעולה מקצועיים ועוד. מיכאל מתגורר בעיר ראשון לציון, נשוי לרוזי/ה, אב לשלושה ילדים, וסב לשלושה נכדים. מדיה וקבצים בנושא מיכאל יערן בוויקישיתוף
Tilt

Tilt (הטיה) הוא אלבום האולפן ה-12 של הזמר-יוצר סקוט ווקר. האלבום יצא בממלכה המאוחדת ב-8 במאי 1995, בלייבל "פונטנה" של פיליפס רקורדס. האלבום הוא הפרק הראשון של טרילוגיית אלבומים, הכוללת אותו, את המשכו "The Drift" ואת האלבום "Bish Bosch" שווקר הוציא ב-2012. ווקר חיבר את מרבית שירי האלבום בין השנים 1991–1992, למעט השיר "Manhattan" שנכתב ב-1987 והשיר "Rosary" שהולחן ב-1993. האלבום זכה לביקורות חיוביות ולהצלחה מסחרית ושווק גם בארצות הברית כעבור שנתיים מצאתו (1997). האווירה באלבום היא במובהק מלנכולית, סוריאליסטית, מיסטית, דיסטופית ועשירה במסתורין. הטקסטים סתומים למראית עין, אך גדושים ברמיזות, הקשרים תרבותיים, פילוסופיים ופסיכולוגיים, משחקי מילים וצפנים. המוזיקה כוללת אלמנטים של אינדסטריאל ואוונגרד אירופי וכן מושפעת ממסורת ה"ליד". חלק מהשירים הם בהשתתפות התזמורת הסימפונית של לונדון. כל האלבום הוקלט בהופעה חיה באולפן, מבלי שנערכו תיקונים אחר כך. מהאלבום יצאו ארבעה סינגלים, בגרסאות מקוצרות: השיר "(Patriot (A single" באורך 4:40, שיר הנושא "Tilt" באורך 4:38 והשירים "Farmer in the City" באורך 4:37 ו-"The Cockfighter" באורך של 4:07. סקוט ווקר – עיבודים, הפקה מוזיקלית, שירה, שריקה ("Face on Breast"), גיטרה חשמלית ("Rosary"), רעיון לעטיפה; פיטר וולש – עיבודים, הפקה מוזיקלית, תוף בס ("...Bouncer See Bouncer"), שריקה ("Face on Breast"); בריאן גסקוין – עיבודים תזמורתיים, קלידים, צ'לסטה, עוגב; דייוויד רודס – גיטרות; ג'ון גיבלין – גיטרה בס; איאן תומאס – תופים וכלי הקשה; אליזבת קני – תיאורבו ("Farmer in the City"); רוי קרטר – אבוב ("Bouncer See Bouncer..." ,"Farmer in the City"); יו ברנס – גיטרה ("'The Cockfighter", "Bolivia 95"); אלאסדייר מאלוי – כלי הקשה ("'The Cockfighter", "Manhattan", "Bolivia 95"); לואיס חארדים – כלי הקשה ("'The Cockfighter", "Manhattan", "Bolivia 95"); אנדרו קרונשו – כלי נשיפה ("'The Cockfighter", "Bolivia 95"); קונצרטינה ("Manhattan"). ג'ונתן סנואודן – חליל ("...Bouncer See Bouncer"), פיקולו ("Patriot"); אנדי פינדון – חליל בס ("...Bouncer See Bouncer"); רוי ג'ואיט – קלרינט ("...Bouncer See Bouncer"); קולין פלברוק – אורגן המונד ("Face on Breast"); גרג נואלס – צימבלום ("'Bolivia 95"); ג'ון ברקלי – חצוצרות ("Patriot"); התזמורת הסימפונית של לונדון. מידע על האלבום Tilt באתר MusicBrainz האלבום Tilt באתר Discogs
נאורה אבן-זהב

נאורה אבן-זהב (נולדה ב-11 באוקטובר 1947) היא ספורטאית פאראלימפית בעלת מדליות במקצועות האתלטיקה וחברת נבחרת הנשים בכדורסל כיסאות גלגלים. אבן-זהב נולדה בבוקרשט למשפחת הלזינגר. בהיותה בת 4 חודשים עלתה לארץ ישראל ממחנות המעצר בקפריסין. בגיל 8 חלתה בשיתוק ילדים ובשנת 1961 הצטרפה לפעילות במרכז הספורט לנכים והתאמנה באתלטיקה, סיף, חץ וקשת וכדורסל כיסאות גלגלים. היא התחרתה בתחרויות והשתתפה במשחקי סטוק מנדוויל. במשחקים הפאראלימפיים תל אביב (1968) זכתה עם נבחרת הנשים בכדורסל במדליית זהב. בתחרויות האתלטיקה זכתה בשתי מדליות כסף במירוץ כיסאות גלגלים ל-60 מטר ובמרוץ שליחים 4X40 וזכתה במדליית ארד בתחרות סללום. בתחרויות החץ וקשת סיימה במקום השביעי. בשנת 1970 הייתה ממייסדי האגודה הישראלית לקליעה בחץ וקשת. בשנים מאוחרות יותר השתתפה עם נבחרת הנשים בכדורסל כיסאות גלגלים בתחרויות המשחקים הפאראלימפיים ניו יורק וסטוק מנדוויל (1984) בהם זכתה הנבחרת במדליית כסף, והופעתה האחרונה עם נבחרת הכדורסל הייתה במשחקים הפאראלימפיים סיאול (1988). בנוסף לקחת חלק ב-6 אליפויות אירופה ובשנת 1996 השתתפה באליפות העולם בבריטניה. הייתה נשואה לספורטאי ספורט נכים ישראל אבן-זהב עד למותו ב-2024. מדיה וקבצים בנושא נאורה אבן-זהב בוויקישיתוף פירוט השתתפותה בתחרויות המשחקים הפאראלימפיים באתר הרשמי של IPC (באנגלית) נאורה אבן-זהב באתר היכל התהילה לכדורסל נשים
מיקובקטריום

מיקובקטריום (Mycobacterium) הוא סוג של אקטינובקטריה (Actinobacteria), עם משפחה משלו: מיקובקטריצאה (Mycobacteriaceae). מעל 190 מינים מוכרים בסוג זה. סוג זה כולל פתוגנים הידועים כגורמים למחלות קשות ביונקים, כולל שחפת (Mycobacterium tuberculosis) וצרעת (Mycobacterium leprae) בבני אדם. הקידומת היוונית "myco" פירושה "פטריות", ומרמזת על הדרך שבה נצפתה המיקובקטריה בצורה דמוית עובש על משטחי תרביות. המיקובקטריום נצבע באופן יציב-לחומצה (acid fast) ולא נצבע בצביעת גראם. מיקובקטריה הם אירוביים. הם מתגיים בצורתם, לפחות ברוב השלבים אשר משכו תשומת לב אנושית מיקרוביולוגית עד כה; בנויים כמוטות ישרים או מעוקל מעט ברוחב שבין 0.2-0.6μm ואורך שבין 1.0-10μm. הם בדרך כלל חיידקים חסרי תנועה, למעט המינים מיקובקטריום מארינום (Mycobacterium marinum), שהוכח כי הם נעים בתוך מקרופאגים. למיקובקטריה יש קרום חיצוני, הם מכילים קפסולות, ורובם אינם יוצרים נבגים (אנדוספורות). מיקובקטריום מרינום ואולי גם מיקובקטריום בוביס הוצגו כיוצרי נבגים; עם זאת, מחקרים נוספים הביאו למחלוקת על כך. המאפיין הייחודי של כל מיני המיקובקטריום הוא שדופן התא שלהם עבה משל חיידקים רבים אחרים, בהיותו הידרופובי, שעוותי ועשיר בחומצות מיקוליות / מיקולטים. דופן התא מורכב משכבת מיקולטים (mycolates) הידרופובית ושכבת פפטידוגליקנים המוחזקים יחד על ידי רב-סוכר, ערבינוגלקטאן (arabinogalactan). דופן התא תורם משמעותית לקשיות של המיקובקטריה. המסלולים הביו-סינתטיים של רכיבי דופן התא הם מטרות פוטנציאליות עבור תרופות חדשות לשחפת. מדיה וקבצים בנושא מיקובקטריום בוויקישיתוף מיקובקטריום, באתר אנציקלופדיה בריטניקה (באנגלית) King HC, Khera-Butler T, James P, Oakley BB, Erenso G, Aseffa A, Knight R, Wellington EM, Courtenay O (2017) Environmental reservoirs of pathogenic mycobacteria across the Ethiopian biogeographical landscape. PLoS One 12(3):e0173811. doi: 10.1371/journal.pone.0173811 Ryan KJ, Ray CG, eds. (2004). Sherris Medical Microbiology (4th ed.). McGraw Hill. ISBN 0-8385-8529-9. James H. Kerr and Terry L. Barrett, "Atypical Mycobacterial Diseases", Military Dermatology Textbook, p. 401. "Mycobacterial outer membranes: in search of proteins". Trends in Microbiology. 18 (3): 109–16. 2010. doi:10.1016/j.tim.2009.12.005. PMC 2931330. PMID 20060722. Ghosh, Jaydip; Larsson, Pontus; Singh, Bhupender; Pettersson, B M Fredrik; Islam, Nurul M; Nath Sarkar, Sailendra; Dasgupta, Santanu; Kirsebom, Leif A (2009). "Sporulation in mycobacteria". Proceedings of the National Academy of Sciences of the United States of America. 106 (26): 10781–10786. doi:10.1073/pnas.0904104106. PMC 2705590. PMID 19541637. Traag, BA; Driks, A; Stragier, P; Bitter, W; Broussard, G; Hatfull, G; Chu, F; Adams, KN; Ramakrishnan, L (ינו' 2010). "Do mycobacteria produce endospores?". Proc Natl Acad Sci U S A. 107 (2): 878–81. doi:10.1073/pnas.0911299107. PMC 2818926. PMID 20080769. {{cite journal}}: (עזרה) Bhamidi S (2009). "Mycobacterial Cell Wall Arabinogalactan". Bacterial Polysaccharides: Current Innovations and Future Trends. Caister Academic Press. ISBN 978-1-904455-45-5. מיקובקטריום, באתר ITIS (באנגלית) מיקובקטריום, באתר NCBI (באנגלית) מיקובקטריום, באתר האנציקלופדיה של החיים (באנגלית) מיקובקטריום, באתר GBIF (באנגלית)
עונת 1983/1984 בגביע אירופה לאלופות בכדורגל

עונת 1983/1984 בגביע אירופה לאלופות בכדורגל הייתה העונה ה-29 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-14 בספטמבר 1983 ותחרות הסתיימה ב-30 במאי 1984. בתחרות השתתפו 32 קבוצות. משחק הגמר נערך בסטאדיו אולימפיקו, רומא. התחרות הסתיימה בניצחון של ליברפול בפעם הרביעית בתולדות המועדון. המשחק נגד רומא נערך באיצדיון הביתי שלה, ולמרות זאת היא הפסידה בבעיטות עונשין. בתחרות השתתפו 32 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר. בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין. 4:2 בבעיטות עונשין בזכות שער חוץ גמר גביע אירופה לאלופות 1984 אתר האינטרנט הרשמי של עונת 1983/1984 בגביע אירופה לאלופות בכדורגל (באנגלית) מדיה וקבצים בנושא עונת 1983/1984 בגביע אירופה לאלופות בכדורגל בוויקישיתוף נתונים מאתר אופ"א רפי טלמור, עכשיו זה ברור: ליברפול מספר 1!, חדשות, 31 במאי 1984 ישראל רוזנבלט, אירופה הצדיעה לליברפול - ברומא, מעריב, 31 במאי 1984
יובל רותם

יובל רותם (נולד ב-21 במרץ 1959) הוא דיפלומט ישראלי שכיהן כמנכ"ל משרד החוץ, קודם לכן שימש כראש מערך הדיפלומטיה הציבורית במשרד החוץ, כראש מטה שר החוץ, וכשגריר ישראל באוסטרליה ובניו זילנד. רותם נולד בתל אביב לישראל ורחל פרנקל, ובגיל צעיר עברה משפחתו להתגורר בגבעתיים. הוא למד בתיכון עירוני ט' בתל אביב. לאחר שירותו הצבאי השלים תואר ראשון ותואר שני במדעי המדינה ויחסים בינלאומיים באוניברסיטה העברית בירושלים. במסגרת התואר השני שלו, יצא לשליחות כעוזר פרלמנטרי לחבר הקונגרס דיק גפהארדט. עם השלמת התואר, החל לעבוד כטכנאי אק"ג בבית החולים איכילוב ובמקביל כעוזר פרלמנטרי בכנסת. ב-1985, הצטרף רותם למשרד החוץ והחל את הליך ההכשרה שלו לתפקידי הדיפלומטיה. ב-1987 החל לשמש כיועץ בצוות של שר החוץ המכהן דאז, שמעון פרס, ושנתיים לאחר מכן, ב-1989 נשלח לתפקיד הראשון שלו בחוץ לארץ והחל לשמש כדובר ישראל באו"ם ובקונסוליה הישראלית בניו יורק. עם חזרתו ארצה, מילא שורה של תפקידים במשרד החוץ כגון מנהל לשכת השר, יועץ השר, עוזר סגן השר ועוד. בין 1999-2004 כיהן רותם כקונסול כללי בלוס אנג'לס. ב-2007 מונה לשגריר ישראל באוסטרליה, וכיהן בנוסף כשגריר לא-תושב לפיג'י, לפפואה גינאה החדשה ולניו זילנד. ב-2013 סיים את תפקידו באוסטרליה, ובהמשך מונה לראש מערך הדיפלומטיה הציבורית במשרד החוץ. באוקטובר 2016, עם התפטרותו של מנכ"ל משרד החוץ דורי גולד, החליט ראש הממשלה בנימין נתניהו למנות את רותם לממלא-מקום מנכ"ל משרד החוץ. ב-29 בדצמבר 2016 החליט ראש הממשלה למנותו למנכ"ל הקבוע. ב-18 ביוני 2020 נודע כי רותם ביקש לסיים את כהונתו, ושר החוץ גבי אשכנזי מינה במקומו את אלון אושפיז. מדיה וקבצים בנושא יובל רותם בוויקישיתוף יובל רותם, ברשת החברתית אקס (טוויטר) יובל רותם מונה למנכ"ל משרד החוץ, באתר ynet, 29 בדצמבר 2016 ראש הממשלה נתניהו החליט למנות את יובל רותם כממלא מקומו של מנכ"ל משרד החוץ דורי גולד, באתר משרד ראש הממשלה, 13 בספטמבר 2016 יובל רותם באתר משרד החוץ ברק רביד, אחרי התפטרות דורי גולד: נתניהו מינה את יובל רותם לממלא מקום מנכ"ל משרד החוץ, באתר הארץ, 13 באוקטובר 2016 טל שניידר, ‏שר החוץ גבי אשכנזי החליט למנות את אלון אושפיז למנכ"ל משרדו, באתר גלובס, 18 ביוני 2020
הפארק האולימפי (סידני)

הפארק האולימפי של סידני (באנגלית: Sydney Olympic Park) הוא מתחם ספורט הממוקם בעיר סידני, בו מרוכזים חלק מהמתקנים שלקחו חלק באירוח המשחקים האולימפיים בשנת 2000. אצטדיון אוסטרליה - הוא אצטדיון המארח משחקי קריקט, רוגבי כדורגל ועוד. באולימפיאדת סידני אירח את תחרויות האתלטיקה והכדורגל עד אז הכיל 110,000 מקומות. לאחר המשחקים בוטלו ממסלולי האתלטיקה וכיום מכיל 83,500. סידני סופרדום - הוא אולם ספורט ובו משחקת סידני קינגס. באולימפיאדת סידני (2000) אירח את תחרויות ההתעמלות מכשירים והכדורסל. הכיל דאז 21,000 מקומות ישיבה, וכיום מכיל 18,000 מקומות ו-21,000 באירועים. אצטדיון שווגרד סידני - אצטדיון קריקט מכיל 24,000 מקומות. אירח את תחרויות הבייסבול והקרב חמש מודרני. מרכז ההוקי של סידני - אצטדיון הוקי שדה מכיל 8,000 מקומות. אירח את תחרויות ההוקי שדה. מרכז הטניס של סידני - מרכז טניס אם תפוסה של 10,000 מקומות. אירח את תחרויות הטניס. מרכז הספורט מים סידני - בריכת שחייה שחולקה שלשני חלקים וכל חלק הכיל 10,000 מקומות. החלק השני נהפך לבריכה ציבורית. סטיט ספורט סנטר - אולם ספורט נפתח ב-1984 בעבר שיחקה בו סידני קינגס אירח את תחרויות הטניס שולחן והטאקוונדו מכיל 5,000 מקומות. The Dome and Exhibition Complex - הוא מרכז תערוכות שאירח את תחרויות הכדורסל, כדוריד, התעמלות אומנותית, כדורעף, בדמינטון וקרב חמש מודרני. לאחר המשחקים נהפך לאולם אירועים. האצטדיון האולימפי מרכז הספורט מים סידני מרכז ההוקי של סידני מרכז הטניס של סידני אצטדיון שווגרד סידני סידני סופרדום The Dome and Exhibition Complex מדיה וקבצים בנושא הפארק האולימפי בוויקישיתוף אתר האינטרנט הרשמי של הפארק האולימפי
אנטוניו סנאבריה

ארנאלדו אנטוניו סנאבריה איאלה (בספרדית: Arnaldo Antonio Sanabria Ayala; נולד ב-4 במרץ 1996 בסן לורנסו שבפרגוואי) הוא כדורגלן פרגוואי המשחק בעמדת החלוץ בקבוצת טורינו ובנבחרת פרגוואי. סנאבריה החל להתאמן כשחקן קטרגל, ובהמשך עבר לכדורגל. הוא גדל במחלקת הנוער של סרו פורטניו הפרגוואית, ובשנת 2007, כאשר עבר עם הוריו להתגורר בספרד, עבר למחלקת הנוער של לה בלאנקה סובור. בשנת 2009, כשהוא בן 13, הגיע למחלקת הנוער של ברצלונה. בעונת 2013/2014 החל סנאבריה לשחק בברצלונה אתלטיק, קבוצת המילואים של ברצלונה, ששיחקה בליגה הספרדית השנייה. ב-29 בספטמבר 2013 הוא ערך את הופעת הבכורה שלו במועדון, כשהחליף את סרג'י סאמפר בדקה ה-67 בהפסד 0–1 למיורקה במסגרת המחזור השביעי בליגה. ב-20 בנובמבר הוצע לסנאבריה חוזה חדש במועדון, אך הוא סירב לו. ב-23 בנובמבר הבקיע סנאבריה את השער הראשון שלו בקבוצה, שער בדקה ה-20 בהפסד 1–2 ללאס פאלמס במסגרת המחזור ה-15 בליגה. הוא שיחק בקבוצה במשך חצי עונה, בה ערך 10 הופעות ליגה והבקיע שלושה שערים. ב-29 בינואר 2014 חתם סנאבריה בססואלו מהסרייה א'. ב-23 במרץ ערך סנאבריה את הופעת הבכורה שלו במועדון, כשנכנס כמחליף בדקה ה-71 בהפסד 0–1 לאודינזה במסגרת המחזור ה-29 בליגה. שלושה ימים לאחר מכן, ב-26 במרץ, ערך סנאבריה את הופעתו השנייה והאחרונה במועדון, כשנכנס כמחליף בדקה ה-73 בהפסד 1–2 לסמפדוריה במסגרת המחזור ה-30 בליגה. ב-1 ביולי 2014 חתם סנאבריה ברומא מהסרייה א'. בנוסף להיותו חלק מהסגל הבוגר של המועדון, שיחק סנאבריה גם בקבוצת הנוער של המועדון. ב-8 בפברואר 2015 ערך סנאבריה את הופעת הבכורה שלו במועדון, כשהחליף את פרנצ'סקו טוטי בדקה ה-62 בניצחון 1–2 על קליארי במסגרת המחזור ה-22 בליגה. שבוע לאחר מכן, ב-15 בפברואר, ערך סנאבריה את הופעתו השנייה והאחרונה במועדון, כשהחליף את סיידו דומבייה בדקה ה-85 בתיקו 0-0 נגד פארמה במסגרת המחזור ה-23 בליגה. ב-11 באוגוסט 2015 חזר סנאבריה לליגת העל הספרדית, כשהושאל לעונה אחת לספורטינג חיחון. ב-23 באוגוסט ערך סנאבריה את הופעת הבכורה שלו במועדון, כששיחק 90 דקות בתיקו 0-0 נגד ריאל מדריד במסגרת המחזור הראשון בליגה. ב-20 בספטמבר הבקיע סנאבריה את שעריו הראשונים במועדון, צמד שערים מוקדם בניצחון 2–3 על דפורטיבו לה קורוניה במסגרת המחזור הרביעי בליגה. ב-6 בדצמבר הבקיע סנאבריה שלושער בניצחון 2–3 על לאס פאלמס במסגרת המחזור ה-14 בליגה. ב-22 בינואר 2016 הבקיע סנאבריה שלושער נוסף בניצחון 1–5 על ריאל סוסיאדד במסגרת המחזור ה-21 בליגה. הוא ערך 29 הופעות ליגה בעונת ההשאלה שלו, בהן הבקיע 11 שערים. ב-15 ביולי 2016 חתם סנאבריה בריאל בטיס מליגת העל הספרדית. ב-20 באוגוסט ערך את הופעת הבכורה שלו במועדון, כששיחק 90 דקות בהפסד 2–6 לברצלונה במסגרת המחזור הראשון בליגה. ב-26 בינואר 2019 הושאל סנאבריה לגנואה מהליגה האיטלקית הראשונה (סרייה א') עד 30 ביוני 2020, ורשם בה 31 הופעות ושישה שערים. ב-31 בינואר 2021 חתם סנאבריה לארבע וחצי שנים בטורינו. ב-14 באוגוסט 2013 ערך סנאבריה את הופעת הבכורה שלו בנבחרת פרגוואי, כשהחליף את רוקה סנטה קרוס בדקה ה-83 בתיקו 3-3 נגד נבחרת גרמניה במשחק ידידות. בנוסף, סנאבריה היה חלק מסגל נבחרת פרגוואי בקופה אמריקה 2016, ולקח חלק בשני הפסדים בשלב הבתים, לנבחרת קולומביה ולנבחרת ארצות הברית. מדיה וקבצים בנושא אנטוניו סנאבריה בוויקישיתוף אנטוניו סנאבריה, באתר Transfermarkt אנטוניו סנאבריה, באתר Soccerway אנטוניו סנאבריה, באתר BDFutbol אנטוניו סנאבריה, באתר WorldFootball.net אנטוניו סנאבריה, באתר National Football Teams אנטוניו סנאבריה, באתר FootballDatabase.eu
משה פלד (ספורטאי)

משה פלד (1923 – 4 בדצמבר 1976) היה ספורטאי ספורט נכים ישראלי. מנציגי ישראל במשחקים הפאראלימפיים הראשונים. פלד נולד בפולין ועלה לארץ ישראל ב-1942. השתתף במלחמת העצמאות ונפצע בקרבות באזור הקסטל. לאחר שיקומו החל לעסוק בספורט נכים והשתתף בתחרויות משחקי סטוק מנדוויל. ב-1954 התחרה בשני משחים וזכה במדליית ארד במשחה 30 יארד בסגנון חזה. ב-1955 התחרה בשחייה והיה חבר נבחרת הכדורסל שזכתה במדליית ארד. ב-1957 התחרה במספר משחים, בכדורסל ובטניס שולחן. במשחקים הפאראלימפיים רומא (1960) היה חבר בנבחרת כדורסל כיסאות גלגלים ושותף לזכייה במדליית ארד. במשחקים הפאראלימפיים תל אביב (1968) התחרה בשש תחרויות אתלטיקה: בקרב חמש (מקום 12), בזריקת דיסקוס (מקום 21), בהדיפת כדור ברזל (מקום 40), בהטלות כידון (מקומות 39 ו-74) ובזריקת אלה (מקום 42). בתחרויות חץ וקשת סיים במקום ה-24. במשחקים הפאראלימפיים היידלברג (1972) התחרה בקרב חמש (מקום 14) ובחץ וקשת (מקום 40). בשנת 1970 היה ממייסדי האגודה הישראלית לקליעה בחץ וקשת. פלד נפטר ב-1976 והוכר כחלל צה"ל בהיותו נכה צה"ל שנפטר לאחר השירות. מדיה וקבצים בנושא משה פלד בוויקישיתוף קורות החיים של משה פלד, באתר "יזכור" של משרד הביטחון פירוט השתתפותו בתחרויות המשחקים הפאראלימפיים באתר הרשמי של IPC (באנגלית)
ג'יבריל סידיבה

האם התכוונתם ל... ג'יבריל סידיבה (כדורגלן מאלי) – כדורגלן מאלי המשחק כקשר אחורי ג'יבריל סידיבה (כדורגלן צרפתי) – כדורגלן צרפתי המשחק כמגן בקבוצת מונקו ובנבחרת צרפת
הדר עטרי

הדר עטרי (נולדה ב-1987) היא זמרת אופרה ישראלית, בוגרת האקדמיה למוסיקה ולמחול בירושלים. הדר עטרי נולדה והתחנכה בהרצליה. בנעוריה הייתה חברה במקהלת לי-רון המקומית. בוגרת תיכון אלון ברמת השרון במגמת מוזיקה. שירתה כסולנית בתזמורת צה"ל. למדה באקדמיה למוזיקה בתל אביב וסיימה את לימודיה באקדמיה למוסיקה ולמחול בירושלים, בהדרכתה של אפרת בן נון. מופיעה על במת האופרה, וכן בקונצרטים, ובמופעים שונים, ובכללם בהופעות של שירים ישראליים. היא הופיעה כסולנית עם התזמורת הפילהרמונית הישראלית, הסינפונייטה הישראלית באר שבע וסימפונט רעננה. בין השאר הופיעה בתפקידי פפגנה באופרה "חליל הקסם" מאת מוצרט, גרטל ב"הנזל וגרטל" מאת אנגלברט הומפרדינק, מוניקה באופרה "המדיום" מאת ג'אן קרלו מנוטי, הנזירה ג'נובייפה באופרה "הנזירה אנג'ליקה" מאת פוצ'יני וקלורינדה באופרה "לה צ'נרנטולה" מאת רוסיני. בשנת 2015 הופיעה בתפקיד אליסה באופרה "אליסה בארץ הפלאות" מאת דוד זבה, על פי ספרו של לואיס קרול. החל מ-19 בספטמבר 2016 היא הופיעה, לסירוגין (עם טל ברגמן), על במת "הבימה" בתפקיד קוזט במחזמר "עלובי החיים". בדצמבר 2016 נבחנה בתוכנית הטלוויזיה The Voice ישראל והתקבלה לנבחרת של אברהם טל. בשלב הדו-קרב בחר טל להמשיך עם המתמודדת שיר קורן, ועטרי סיימה את דרכה בתוכנית. הדר עטרי היא קרובת משפחתן של האחיות יונה, שוש וגלי עטרי. עטרי הדר, סופרן, באתר של האופרה הישראלית בילי בסרגליק, הדר אופראי, באתר "local" ‏, 7 באפריל 2011 גל עברי, ‏הזמרת שמביאה את האופרה לזאפה, באתר מעריב אונליין, 15 בספטמבר 2013 יונתן אסתרקין, ‏מסיבת התה מגיעה לישראל: הדר עטרי כאליסה על במת האופרה, באתר מעריב אונליין, 26 בספטמבר 2015 הקונצרט הגדול - הרצליה - הדר עטרי, בניצוחו של גיל שוחט, באתר YouTube הדר עטרי לקראת "אליסה בארץ הפלאות" לכל המשפחה – פסטיבל אופרה לכל המשפחה בסוכות, בערוץ YouTube של האופרה הישראלית הדר עטרי, באתר האופרה הישראלית תל אביב-יפו האודישן של הדר עטרי – עננים, בתוכנית הטלוויזיה The Voice ישראל, באתר רשת, 24 בדצמבר 2016 דה וויס שלב הדו-קרב, הדואט של התוכנית: פרק 12 - 14.1.17, באתר "חרסונסקי מיוסיק"